ทองคำปิดร่วง 4.2 ดอลลาร์
สัญญาทองคำตลาดนิวยอร์กปิดร่วงลงนักลงทุนยังคงเทขายทำกำไร
21 ก.ค. 2554

สัญญาทองคำตลาดนิวยอร์กปิดร่วงลงนักลงทุนยังคงเทขายทำกำไร
สัญญาทองคำตลาด COMEX (Commodity Exchange) ส่งมอบเดือนส.ค.ร่วงลง 4.2 ดอลลาร์ หรือ 0.3% ปิดที่ 1,596.9 ดอลลาร์/ออนซ์ หลังจากเคลื่อนตัวในช่วง 1,581.10-1,600.80 ดอลลาร์
สัญญาโลหะเงินส่งมอบเดือนก.ย.ลดลง 66.3 เซนต์ ปิดที่ 39.558 ดอลลาร์/ออนซ์ และสัญญาโลหะเงินส่งมอบเดือนก.ย.ลดลง 3.2 เซนต์ ปิดที่ 4.436 ดอลลาร์/ปอนด์
สัญญาพลาตินัมส่งมอบเดือนต.ค.ลดลง 20 เซนต์ ปิดที่ 1,776.10 ดอลลาร์/ออนซ์ และสัญญาพัลลาเดียมส่งมอบเดือนก.ย.ร่วงลง 4.65 ดอลลาร์ ปิดที่ 793.65 ดอลลาร์/ออนซ์
เทรดเดอร์ในตลาดทองคำนิวยอร์ก กล่าวว่า สัญญาทองคำปรับฐานลงหลังจากประธานาธิบดีโอบามาเปิดเผยว่า การเจรจาระหว่างวุฒิสมาชิกจากพรรคเดโมแครตและพรรครีพับลิกันในประเด็นการปรับเพดานหนี้และลดยอดขาดดุลงบประมาณมีความคืบหน้าอย่างมาก นอกจากนี้ โอบามายังชื่นชมแผนการลดยอดขาดดุลงบประมาณมูลค่า 3.7 ล้านล้านดอลลาร์ของวุฒิสมาชิกด้วย
นอกจากนี้ สัญญาทองคำยังได้รับแรงกดดันจากการที่นักลงทุนเข้ามาเทขายทำกำไร หลังจากสัญญาทองคำทะยานขึ้นแตะระดับสูงสุดเป็นประวัติการณ์เมื่อวันก่อน รวมทั้งการคาดการณ์ในมุมบวกว่าที่ประชุมฉุกเฉินของผู้นำยูโรโซนในสัปดาห์นี้จะมีการบรรลุข้อตกลงในเรื่องแผนการให้ความช่วยเหลือกรีซครั้งใหม่